Martinus Baljee
Jacobus Martinus Baljee (Ljouwert, 9 septimber 1752 - Tandjoeng West, 18 febrewaris 1823) wie in Ljouwerter weesjonge dy't ryk waard yn Nederlânsk-Ynje. 

Nei de dea fan syn âlden yn 1762, waard hy opnomd yn it nije steds-weeshûs yn Ljouwert. Dêr en letter yn Amsterdam beoefene hy de genêskunde en kaam op 19 maart 1774 ôf as twadde sjirurgyn yn tsjinst fan de Feriene Eastyndyske Kompanjy yn Batavia. Nei meardere hege rangen beklaaid te hawwen, naam hy yn 1786 ûntslach út tsjinst en kocht foar ƒ 216.000 in grut lângoed. Dêrnei hie Baljee ferskillende boargerlike betrekkings, ûnder oare boargemaster fan Batavia yn tsjinst fan it lân en waard yn 1802 beneamd ta ekstra ordinêr Ried fan Ynje. Yn 1808 nom hy ûntslach en bleau oant syn dea amtleas boarger. Meidat syn houlik mei Maria Magdalena de Kienne, dy't yn 1815 ferstoar, sûder bern bleaun wie, fermakke er, út tank foar de  oplieding dy't er krige hie, in bedrach fan ƒ 190.000 oan it weeshûs fan syn jonkheid yn Ljouwert.
Hy wie befreone mei Jacobus van der Steege.

Keppeling om utens 
 Martinus Baljee yn de DBNL

Frysk dokter
Frysk politikus
Frysk filantroop
Nederlânsk dokter
Nederlânsk politikus
Nederlânsk boargemaster
Nederlânsk filantroop
Yndonezysk dokter
Yndonezysk politikus
Yndonezysk boargemaster
Yndonezysk filantroop
Politikus yn Nederlânsk-Ynje
Nederlânsk persoan fan Frysk komôf
Yndonezysk persoan fan Frysk komôf
Persoan berne yn 1752
Persoan stoarn yn 1823